CELEX: 62019TN0358
Language: lt
Date: 2019-06-13 00:00:00
Title: Byla T-358/19: 2019 m. birželio 13 d. pareikštas ieškinys byloje Groupe Canal+/Komisija

12.8.2019   
            
            
               LT
            
            
               Europos Sąjungos oficialusis leidinys
            
            
               C 270/35
            
         
      2019 m. birželio 13 d. pareikštas ieškinys byloje Groupe Canal+/Komisija
      (Byla T-358/19)
      (2019/C 270/37)
      Proceso kalba: prancūzų
      
         Šalys
      
      
         Ieškovė: Groupe Canal+ (Isi le Mulino, Prancūzija), atstovaujama advokatų P. Wilhelm, P. Gassenbach ir O. de Juvigny
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu;
               
            
                  —
               
               
                  remiantis SESV 263 straipsniu panaikinti 2019 m. kovo 7 d. Komisijos sprendimą byloje AT.40023, kiek jis susijęs su Prancūzijos rinka ir Groupe Canal+ esamomis ar būsimomis sutartimis;
               
            
                  —
               
               
                  priteisti iš Komisijos visas bendrovės Groupe Canal+ patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija piktnaudžiavo įgaliojimais, nes įsipareigojimai, kuriuos pripažino privalomais, kad būtų panaikintas geografinis blokavimas kinematografijos sektoriuje, trukdo įgyvendinti neseniai Sąjungos teisės leidėjo patvirtintas teisėkūros reformas.
               
            
                  2.
               
               
                  Antrasis ieškinio pagrindas grindžiamas tuo, kad Komisija padarė akivaizdžią SESV 101 straipsnio 1 dalies vertinimo klaidą, kai nusprendė, kad NBCUniversal, Sony Pictures, Warner Bros ir Sky pasiūlyti įsipareigojimai nedaro poveikio kultūrinei įvairovei ir apskritai filmų Europos ekonominėje erdvėje kūrimui ir finansavimui.
               
            
                  3.
               
               
                  Trečiasis ieškinio pagrindas grindžiamas tuo, kad Komisija pažeidė proporcingumo principą, nes pripažino privalomais įsipareigojimus, akivaizdžiai neproporcingus iškeltoms konkurencijos problemoms ir pažeidžiančius trečiųjų asmenų interesus.